CELEX: 32009R0475
Language: lt
Date: 2009-06-05 00:00:00
Title: 2009 m. birželio 5 d. Komisijos reglamentas (EB) Nr. 475/2009 dėl tam tikrų prekių klasifikavimo Kombinuotojoje nomenklatūroje

9.6.2009   
            
            
               LT
            
            
               Europos Sąjungos oficialusis leidinys
            
            
               L 144/11
            
         
      KOMISIJOS REGLAMENTAS (EB) Nr. 475/2009
   2009 m. birželio 5 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija, kuri valstybių narių muitinių buvo išduota dėl prekių klasifikavimo Kombinuotojoje nomenklatūroje ir kuri neatitinka šio reglamento nuostatų, jos turėtojas galėtų remtis dar tris mėnesius, vadovaudamasis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, galima remtis dar tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. birželio 5 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Iš plastikų pagamintas gaminys (vadinamasis kabelio sandariklis) (1) kuris yra apie 1 cm skersmens ir apie 0,8 cm ilgio.
                  Gaminio centre padaryta kiaurymė, o išorinis paviršius briaunotas.
                  Gaminys skirtas naudoti variklinių transporto priemonių elektrinėse jungtyse elektrinio sujunginio apsaugai nuo dulkių, drėgmės, tepalų ir kitų medžiagų, kurių paprastai būna transporto priemonėse.
               
               
                  3926 90 97
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 3926, 3926 90 ir 3926 90 97 atitinkančiais prekių aprašymais.
                  Gaminys nelaikomas elektros aparatų dalimi, kaip apibrėžta XVI skyriaus 2 pastabos b punkte, nes jis nebūtinas jungčiai veikti, o tik gerina jos veiksmingumą. Todėl jis nepriskirtinas 8538 pozicijai kaip dalis, tinkama naudoti vien tik arba daugiausia aparatuose, priskiriamuose 8536 pozicijai.
                  Šis gaminys nelaikomas izoliaciniu įtaisu, skirtu elektros aparatams, priskiriamiems 8547 pozicijai, nes jis nėra specialiai pritaikytas elektriniams sujunginiams izoliuoti ir skirtas tik jiems apsaugoti.
                  Todėl gaminys klasifikuotinas kaip kiti plastikiniai gaminiai, priskiriant KN kodą 3926 90 97.
               
            
         
      
         (1)  Paveiksliukas pateikiamas tik informacijos tikslais.